text: Politiet fik hjælp til at anholde røver og medskyldig
  12 marts 2014 kl. 05.50
  Adskillige borgere deltog tirsdag aften og natten til onsdag i opklaring af et røveri mod en Fakta-butik i Toftlund.
  Syd- og Sønderjyllands Politi fik anmeldelse om røveri klokken 21,49.
  En ung mand var blevet sat af fra en bil ved Fakta-butikken. Han gik ind i butikken, og med en kniv truede han sig til penge fra kassen.
  Da han forlod butikken, blev han stoppet af vidnet til røverier, og de fik fat i kniven og pengene.
  Den unge mand slap fri.
  Politiet var i stand til at udsende en detaljeret efterlysning af bilen, som røveren var ankommet i, på det sociale netværk Twitter.
  Natten til onsdag kørte en bilist bag bilen på landevejen mellem Gram og Ribe. Bilisten kontaktede politiet, der fik stoppet bilen. To unge mænd på 19 og 20 år blev anholdt.
  